प्रधानमंत्री नरेंद्र मोदी भ्रष्‍टाचार से लड़ने का संकल्‍प तो दिखाते हैं। पर केवल खुद का ईमानदार होना काफी नहीं है। ये तो हर भारतीय की प्रधानमंत्री से न्‍यूनतम अपेक्षा है। मोदी के शानदार भाषणों में दिखता है कि वे भ्रष्‍टाचार खत्‍म करने को जरूरी मानते हैं। पर असल में ऐसा लगता है कि वह इस बात को नहीं समझ रहे कि ईमानदार भारत के लिए ‘बहुत कम गवर्नमेंट और गवर्नेंस’ की जरूरत है। मोदी खामोश हैं। भारत हार रहा है। भ्रष्‍टाचार जीत रहा है। 68 साल से यही हो रहा है। भ्रष्‍टाचार और जात-पात गरीबी को नहीं मिटने दे रहा है। और, यह बात भी साफ कर दूं कि कड़ी मेहनता का विकल्‍प शानदार भाषण कभी नहीं हो सकते। सो, श्रीमान मोदी, कुछ कर के दिखाइए!